**Takur tukang besi** (***Psilopogon haemacephalus***) ialah takur dalam keluarga Megalaimidae. Ia berdahi dan tekak kirmizi, terkenal dengan seruan metronomiknya yang kedengaran serupa dengan logam pukulan tukang besi dengan tukul. Ia merupakan burung pemastautin di benua kecil India dan sebahagian Asia Tenggara. Ia mengukir lubang di dalam pokok untuk membina sarangnya. Ia kebanyakannya pemakan buah, tetapi telah diperhatikan memakan serangga, terutamanya anai- anai bersayap .

Pemerihalan
-----------

 Juvenil di Kolkata
Ia berwarna hijau dengan kepala merah, pipi kuning, dan tekak kuning. Bahagian bawahnya berjalur kelabu dan hitam. Semasa musim bersarang, haus dan lusuh bulu boleh menyebabkan bulu bahagian atas belakang kelihatan kebiruan. Panjangnya 15–17 cm (5.9–6.7 in) dan beratnya 30–52.6 g (1.06–1.86 oz).

Taksonomi
---------

*Bucco haemacephalus* ialah nama saintifik yang diusulkan oleh Philipp Ludwig Statius Müller pada tahun 1776 untuk takur dari Filipina. *Bucco indicus* telah diusulkan oleh John Latham pada tahun 1790 untuk takur berjalur dari India dengan kepala hitam dan dahi merah. *Bucco roseus* telah diusulkan oleh Charles Dumont de Sainte-Croix pada tahun 1816. Takur disusunkan dalam genus *Megalaima* yang diusulkan oleh George Robert Gray pada tahun 1842 yang mencadang untuk menggunakan nama tersebut dan bukannya *Bucco*. *Xantholaema intermedia* yang diusulkan oleh George Ernest Shelley pada tahun 1891 ialah takur dari pulau Negros dan Sebu dalam koleksi Muzium British. *Megalaima haemacephala delica* yang diusulkan oleh Carl Parrot pada tahun 1910 ialah empat ekor takur dari Deli dan Sumatra dalam Koleksi Zoologi Negeri Bavaria. *Megalaima haemacephala mindanensis* yang diusulkan oleh Austin L. Rand pada tahun 1948 ialah takur tukang besi dari Gunung Apo di Mindanao. *Megalaema haemacephala celestinoi* yang diusulkan oleh Ernest Thomas Gilliard pada tahun 1949 ialah takur tukang besi dari pulau Samar di Filipina. *Megalaema haemacephala cebuensis* dan *Megalaema haemacephala homochroa* yang diusulkan oleh Victoria Dziadosz dan Kenneth Parkes pada tahun 1984 masing-masing ialah takur tukang besi dari Toledo, Sebu dan Pulau Tablas.

Penyelidikan filogenetik molekul takur mendedahkan bahawa spesies *Megalaima* membentuk klad, yang juga termasuk takur api, satu-satunya spesies yang diletakkan dalam genus *Psilopogon* ketika itu. Oleh itu, takur telah dilangkelaskan di bawah *Psilopogon*, iaitu nama saintifik yang lebih lama. Takur tukang besi ialah salah satu takur tertua dari segi perbezaan genetik dan penspesiesan. Sembilan subspesies takur tukang besi diiktiraf pada 2014:

* subspesies penama *P. h. haemacephalus* terdapat di Luzon dan Mindoro
* *P. h. indicus* berjulat dari timur laut Pakistan ke Sri Lanka, China, Vietnam, dan Singapura
* *P. h. roseus* terdapat di Jawa dan Bali
* *P. h. intermedia* terdapat di Panay, Guimaras, dan Negros
* *P. h. delicus* terdapat di Sumatera
* *P. h. mindanensis* terdapat di Mindanao
* *P. h. celestinoi* terdapat di Samar, Catanduanes, Biliran, dan Leyte
* *P. h. cebuensis* terdapat di Sebu
* *P. h. homochroa* terdapat di Pulau Tablas

Taburan dan habitat
-------------------

 Di Taman Ratu Sirikit
Di seluruh kawasannya, ia mendiami kebun, dusun, dan hutan kayu jarang. Habitat dengan kayu mati yang sesuai untuk penggalian sarang adalah penting.

Di Bukit Palni ia terdapat di bawah 1,200 m (4,000 ka). Di utara India, ia terdapat di lembah Himalaya luar sehingga 910 m (3,000 ka). Ia jarang ditemui di negeri barat laut India dan di hutan basah di Assam.

Julatnya bertindih dengan beberapa takur yang lebih besar di kebanyakan Asia Selatan. Di Ghats Barat, julatnya sebahagiannya bertindih dengan takur Malabar.

Tingkah laku dan ekologi
------------------------

 Di perbandaran penapisan Gujarat Vadodara
Ia hidup bersendirian atau dalam kumpulan kecil; kumpulan yang lebih besar kadang-kadang dilihat dalam pokok *Ficus* yang berbuah banyak. Ia tampaknya gemar berjemur pada waktu pagi di atas dahan pokok tinggi yang terdedah, sering berterbangan hendak duduk bersebelahan. Penerbangannya lurus, dengan kepaknya pantas.

Ia bersaing dengan burung bersarang rongga dan frugivor lain. Takur muka biru telah dilihat mengusir takur tukang besi dari lubang sarangnya, manakala bulbul lohong merah telah dilihat mengalami kleptoparasitisme, merompak beri jantan yang dibawa kepada betina di sarang.

Lubang sarang juga digunakan untuk bertengger dan sesetengah burung bertengger sendirian di dalam rongga dan sering bertengger pada sebahagian hari. Burung belum matang akan bertengger bersama induk tetapi selalunya kembali bertengger awal supaya tidak dihalang oleh induk daripada memasuki rongga tengger.

 Coppersmith Takur, Delhi, India
### Vokalisasi

Seruannya ialah *tuk…tuk…tuk* (atau *tunk* ) yang agak logam, seperti kepingan besi yang dipukul. Diulang secara senada untuk jangka masa yang lama, bermula dengan *tuk* yang lemah dan meningkat sehingga kelantangan dan tempo yang sekata, dengan tempo berbeza-beza dari 108 hingga 121 seminit dan boleh diteruskan dengan sebanyak 204 nada. Ia diam dan tidak berseru pada musim sejuk.

Paruhnya kekal tertutup semasa setiap seruan - tompok kulit terdedah di kedua-dua sisi tekak mengembang dan kuncup dengan setiap *tuk* seperti mentol getah dan kepala bergoyang. 

### Diet

Ia lebih suka beringin, *Ficus religiosa*, dan buah ara liar yang lain, pelbagai drup dan beri, dan sekali-sekala serangga yang ditangkap di udara. Ia juga memakan kelopak bunga. Ia makan buah beri hampir 1.5 hingga hampir 3 kali berat badannya sendiri setiap hari.

### Pembiakan

Pemikatan melibatkan nyanyian, mengembangkan tekak, kepala teroleng-oleng, menjentik ekor, pemakanan upacara, dan salingselisik. Burung bersarang dan bertengger di dalam rongga.

Ia membiak sepanjang tahun dengan kelainan tempatan. Musim pembiakan utamanya dari Februari hingga April di India dan Disember hingga September di Sri Lanka. Kedua-dua jantina menggali sarang di bahagian bawah dahan mendatar yang sempit. Ia juga bertengger di dalam lubang sarang. Betina bertelur tiga atau empat biji telur. Kedua-dua jantina mengeram. Tempoh pengeraman tidak begitu diketahui, tetapi telah dianggarkan kira-kira dua minggu. Selalunya dua anak dibesarkan secara berturut-turut.

### Faktor kematian

Burung dewasa kadangkala ditangkap oleh spesies pemangsa. Di kawasan bandar, terdapat rakaman perlanggaran dengan struktur termasuklah dinding putih. Keracunan disebabkan racun perosak juga telah diperhatikan.

Rujukan
-------

1. 1 2  Statius Müller, P. L. (1776). "Der Blutskopf. Bucco haemacephalus". *Des Ritters Carl von Linné Königlich Schwedischen Leibarztes &c. &c. vollständigen Natursystems. Supplements- und Register-Band über alle sechs Theile oder Classen des Thierreichs*. Nürnberg: Gabriel Nicolaus Raspe. m/s. 88.
2. 1 2 3 4 5 6  Ali, S.; Ripley, S. D. (2001). *Handbook of the birds of India and Pakistan : together with those of Bangladesh, Nepal, Bhutan and Sri Lanka*. **4** (ed. Second). New Delhi, Oxford: Oxford University Press. m/s. 163–165.
3. 1 2  Short, L.L.; Horne, J. F. M.; Kirwan, G. M. (2020). "Coppersmith Barbet (*Psilopogon haemacephalus*)". Dalam del Hoyo, J.; Elliott, A.; Sargatal, J.; Christie, D. A.; de Juana, E. (penyunting). *Handbook of the Birds of the World and BirdLife International Illustrated Checklist of the Birds of the World*. 7: Jacamars to Woodpeckers. Barcelona, Spain and Cambridge, UK: Lynx Edicions and BirdLife International. doi:10.2173/bow.copbar1.01.
4. ↑  Latham, J. (1790). "Genus XIX. Bucco". *Index ornithologicus, sive, Systema ornithologiae : complectens avium divisionem in classes, ordines, genera, species, ipsarumque varietates : adjectis synonymis, locis, descriptionibus*. Londini: Sumptibus authoris. m/s. 201–207.
5. ↑  Dumont de Sainte-Croix, C. (1816). "Barbu rose-gorge". *Dictionnaire des sciences naturelles, dans lequel on traite méthodiquement des différens êtres de la nature, considérés soit en eux-mêmes, d'après l'état actuel de nos connoissances, soit relativement à l'utilité qu'en peuvent retirer la médecine, l'agriculture, le commerce et les artes. Suivi d'une biographie des plus célèbres naturalistes*. Tome IV. Strasbourg, Paris: F. G. Levrault. m/s. 52.
6. ↑  Gray, G. R. (1842). "Appendix to a List of the Genera of Birds". *A List of the Genera of Birds* (ed. Second). London: R. and J. E. Taylor. m/s. 12.
7. ↑  Peters, J. L. (1948). "Genus *Megalaima* G. R. Gray". *Check-list of Birds of the World*. **6**. Cambridge, Massachusetts: Harvard University Press. m/s. 31–40.
8. ↑  Shelley, G. E. (1891). "Xantholaema intermedia". *Catalogue of the Picariae in the collection of the British Museum*. **19**. London: The Trustees. m/s. 97–98.
9. ↑  Parrot, C. (1910). "Beiträge zur Ornithologie Sumatras und der Insel Banka". *Abhandlungen der Mathematisch-Physikalischen Klasse der Königlich Bayerischen Akademie der Wissenschaften*. **24** (1): 149–285.
10. ↑  Rand, A. L. (1948). "Five new birds from the Philippines". *Fieldiana Zoology*. **31** (25): 201–205.
11. ↑  Gilliard, E. T. (1949). "Five new birds from the Philippines" (PDF). *The Auk*. **66** (3): 275–280. doi:10.2307/4080359. JSTOR 4080359.
12. ↑  Dziadosz, V. M.; Parkes, K. C. (1984). "Two new Philippine subspecies of the Crimson-breasted Barbet (Aves: Capitonidae)". *Proceedings of the Biological Society of Washington*. **97** (4): 788–791.
13. ↑  Moyle, R. G. (2004). "Phylogenetics of barbets (Aves: Piciformes) based on nuclear and mitochondrial DNA sequence data". *Molecular Phylogenetics and Evolution*. **30** (1): 187–200. doi:10.1016/S1055-7903(03)00179-9. PMID 15022769.
14. 1 2 3  Lok, A.F.S.L.; Lee, T.K. (2009). "Barbets of Singapore. Part 2: *Megalaima haemacephala indica* Latham (Coppersmith Barbet), Singapore's only native, urban barbet" (PDF). *Nature in Singapore*. **1**: 47–54.
15. ↑  Dewar, D. (1915). *Birds of the Indian Hills*. John Lane. m/s. 243.
16. ↑  Blanford, W. T. (1895). "*Xantholaema haematocephala* The Crimson-breasted Barbet or Coppersmith". *The Fauna of British India, Including Ceylon and Burma. Birds. Volume 3*. Taylor and Francis. m/s. 98–99.
17. 1 2  Rasmussen, P. C.; Anderton, J. C. (2005). *Birds of South Asia: The Ripley Guide*. **2**. Smithsonian Institution & Lynx Edicions. m/s. 279–280.
18. ↑  Tooth, E. E. (1901). "Nesting difficulties of the coppersmith". *Journal of the Bombay Natural History Society*. **13** (4): 713–714.
19. ↑  Aitken, E. H. (1893). "The habits of the Coppersmith". *Journal of the Bombay Natural History Society*. **8** (2): 326–327.
20. ↑  Bharos, A. M. K. (1997). "Unusual feeding pattern and diet of Crimsonbreasted Barbet (*Megalaima haemacephala*)". *Journal of the Bombay Natural History Society*. **94** (2): 411.
21. ↑  Muthukrishnan, T. S.; Sundarbabu, R. (1982). "Feeding habits of Coppersmith *Megalaima haemacephala* (Müller)". *Journal of the Bombay Natural History Society*. **79** (1): 197–198.
22. ↑  Sharma, A. K. (1993). "Territorial fight among crimson-breasted barbet". *Newsletter for Birdwatchers*. **33** (5): 95.
23. ↑  Vijayaraghavan, B (1957). "Accidental death of a Crimsonbreasted Barbet [*Megalaima haemacephala* (Muller)]". *Journal of the Bombay Natural History Society*. **54** (2): 462.
24. ↑  Dhindsa, M. S.; Sandhu, J. S.; Sohi, A. S. (1986). "Pesticidal mortality of Crimson-breasted Barbet (*Megalaima haemacephala*) with a note on its body size". *Bulletin of the British Ornithologists' Club*. **106** (3): 93–96.

|  |  |
| --- | --- |
| Pengenalpastian takson | 
* Wd: Q27074872
* ADW: Megalaima\_haemacephala
* Avibase: 2B7AC50ED78F524F
* BOLD: 745759
* eBird: copbar1
* GBIF: 7691806
* iNaturalist: 367521
* ITIS: 1145253
* IUCN: 22681681
* NCBI: 2585815
* WoRMS: 1034729
* Xeno-canto: Psilopogon-haemacephalus

 |